Jaf la o bancă din Milano. Hoții au fugit prin subsolul clădirii. Ce au furat.
Cel puțin două persoane au jefuit marți o bancă din Milano. Directorul băncii şi un alt angajat au fost luaţi ostatici de mai mulţi hoţi care au reuşit să dispară fără urmă. Autorităţile au reuşit să-i elibereze pe angajaţii băncii şi îi caută pe atacatori.
Lovitura a fost dată la ora 8:35 în timp ce în sucursala Institutului Crédit Agricole se aflau doar directorul şi doi angajaţi.Hoţii au pătruns printr-o gaură făcută în podea şi i-au surprins pe cei trei cu strigătul: "Acesta este un jaf!". Unul dintre angajaţi a reuşit să scape, dar directorul a primit o lovitură la ceafă şi a fost sechestrat împreună cu un alt coleg.Poliţia a intervenit imediat la faţa locului, cu aproximativ zece maşini care au înconjurat banca. Agenţii au blocat circulaţia în piaţă şi mai multe autobuze şi mijloace de transport au fost oprite.La scurt timp după atac, autorii au eliberat ostaticii şi au scăpat prin gaura din podea şi apoi prin reţeaua de canalizare. Poliţia italiană îi cauta acum pe cei 5 sau 6 atacatori care au sustras mai multe cutii din depozitul băncii. Prejudiciul nu a fost făcut public, iar cei trei angajaţi nu au suferit leziuni serioase.